На основу Закона о платама у аутономним покрајинама и јединицама локалне самоуправе (Сл. Гласник РС, бр. 21/2016, 113/2017, 95/2018, 114/2021, 113/2017 – др. закон, 95/2018 – др. закон, 86/2019 – др.закон, 157/2020 – др. закон и 123/2021 – др. закон), Уредбе о коефицијентима за обрачун и исплату плата именованих и постављених лица и запослених у државним органима (Сл. Гласник РС, бр. 44/2008 – пречишћени текст, 2/2012, 113/2017 – др.закон, 23/2018, 95/2018 – др. закон, 86/2019 – др. закон и 157/2020 – др. закон), Решења о именовању председника и чланова Привременог органа општине Трговиште 24 бр. 119-10654/2023 од 30.10.2023. године, и члана 14. Пословника Привременог органа општине Трговиште бр. 110-11/2023 од 31.10.2023. године, Привремени орган општине Трговиште на седници одржаној дана 09.11.2023. године доноси следеће

**П Р А В И Л Н И К**

**о утврђивању зарада, накнада члановима Привременог органа општине Трговиште, Секретару привременог органа, заменику Секретара, члановима Радне групе и техничким лицима**

**Члан 1.**

Овим Правилником уређује се начин утврђивања зарада, додатка, накнада и осталих примања члановима Привременог органа, Секретару Привременог органа, заменику Секретара приременог органа, члановима Радне групе и техничким лицима.

**Члан 2.**

Зараде члановима Привременог органа општине Трговиште и члановима радне групе који су на сталном раду утврђују се на основу:

- Основице за обрачун зараде ( у даљем тексту: основица).

- Коефицијента који се множи са основицом (у даљем тексту: коефицијент)

- Додатка на зараду и

- Обавезе које запослени плаћа на основу пореза и доприноса за обавезно социјално осигурање из зараде у складу са законом.

**Члан 3.**

Основицу за обрачун зараде члановима Привременог органа и члановима радне групе који су на сталном раду утврђује Влада Републике Србије и примењиваће се цена рада коришћена за обрачун зараде председника општине, док се за секретара и заменика секретара примењује цена рада предвиђена за постављена лица .

**Члан 4.**

Коефицијент изражава сложеност послова, одговорност и услове рада, у складу са законом.

**Члан 5.**

Додатак на плату припрада члановима Привременог органа и члановима радне групе који су на сталном раду и то:

- Време проведено у радном односу (Минули рад)

- Случајеве рада дужег од пуног радног времена, одређене прописима (прековремени рад)

- Рад на дан државног и верског празника;

-Друге случајеве, прописане законом и другим прописима.

Додатак на плату обрачунава се и исплаћује у висини утврђеној Анексом посебног колективног уговора за државне органе.

**Члан 6.**

Коефицијент за обрачун и исплату зараде Привременог органа и члановима радне групе који су на сталном раду износе и то:

1. Председник привременог органа – 7.74

2. Чланови привременог органа – 7.5

3. Секретар привременог органа и заменик секретара Привременог органа задржавају досадашње коефицијенте у складу са важећим прописима који се односе на Секретара у висини од 23.5 и заменика секретара Скупштине у висини од 22.00 увећани за 15% услед сложености и одговорности послова.

4. Члановима радне групе који су на сталном раду код општине Трговиште утврђује се коефицијент за обрачун и исплату зараде у висини од 6.00.

**Члан 7.**

Техничким лицима ангажованих од стране Привременог органа општине Трговиште утврђује се накнада у висини од 40.000,00 динара.

**Члан 8.**

Надокнада за рад и консултације Председнику, члановима Привременог органа, Секретара, заменика Секретара, Записничару и другим лицима која по позиву а у складу са потребама присуствују седницама Привременог органа општине Трговиште утврђује се надокнада у износу од 5.000,00 динара по одржаној седници.

**Члан 9.**

На питања која нису регулисана овим Правилником непосредно се примењују одредбе закона и других прописа којима се уређује плата, изабраних, постављених, именованих лица у јединицама локалне самоуправе.

**Члан 10.**

Обрачун и исплата плате за, изабрана, постављена и именована лица вршиће се од дана ступања на дужности.

О другим правима из радног односа и по основу рада за изабрана и постављена лица одлучује начелник Општинске управе.

**Члан 11.**

Правилник ступа на снагу даном доношења и биће објављен у Службеном Гласнику града Врања.

**ПРИВРЕМЕНИ ОРГАН ОПШТИНЕ ТРГОВИШТЕ**

**БРОЈ 110-12/2023 ДАНА 09.11.2023.**

Председник привременог органа

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ненад Крстић